  Туспуктэм: Татьяна Пунгина Наталия Сильвестрова 0+ 12-тӥ инвожое Можгаын Карлэсь нуналзэ но Россилэсь нуналзэ пусъёзы. Шулдыръяськон улсын велопарад, концерт но мукет ужрадъёс ортчозы. Со сярысь карлэн тӧроез Эрик Уразов «ВКонтакте» мерлыко вотэсысь бамаз ивортӥз. 8 часын куасэн нискылан «Родники» базаын Велокроссъя ӵошатсконъёс кутскозы. 10 часын Шор карлудын шулдыръяськонэз «Счастливая семья – сильная Россия» нылпи коляскаосын парад усьтоз. Ужрадэз Можгаысь Нылкышноослэн кенешсылэн но Атайёслэн кенешсылэн юрттэмзы улсын радъязы. 11 часын велопарад но скандинавской амалэн ветлыны яратӥсьёслэн марафонзы ортчоз. Шор карлудын пӧртэм площадкаос ужаны кутскозы. 12 часын карын улӥсьёс но куноос «Лучший город на земле – тот, где ты живешь!» концерт учкозы. 12 часын но 30 минутын мыло-кыдо, спортэз яратӥсь егитъёсты «Активный город» площадкаын возьмалозы. Бендрестлинг, армлифтинг, йога, джампинг, кенгуджамп радъяськозы. Егитъёслэн скверысьтызы верандаын мастер-классын сувениръёс лэсьтыны, калык шудонъёсын шудыны, викторинае пыриськыны луоз. 18 часын но 30 минутын Шор карлудын «Виват Шурави» группа, «The Best» кавер-группа но «Красивые» дуэт калыкез шулдыртозы. Тодэ вайытом, Глазкарын Карлэсь нуналзэ 10-тӥ инвожое пусъёзы, Ижкарын шулдыръяськонъёс 10-12 инвожое ортчозы, нош Сарапулын праздник нырысьсэ ньыль нунал луоз. Тегъёс: Карлэннуналэз праздникъёс Можга Удмуртия  